CELEX: 62012TN0230
Language: fi
Date: 2012-05-23 00:00:00
Title: Asia T-230/12: Kanne 23.5.2012 — Axa Belgium v. komissio

11.8.2012   
            
            
               FI
            
            
               Euroopan unionin virallinen lehti
            
            
               C 243/21
            
         Kanne 23.5.2012 — Axa Belgium v. komissio
   (Asia T-230/12)
   2012/C 243/38
   Oikeudenkäyntikieli: ranska
   
      Asianosaiset
   
   
      Kantaja: Axa Belgium (Bryssel, Belgia) (edustaja: asianajaja G. Cleenewerck de Crayencour)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 23.3.2012 annetun 1 590,62 euron suuruisen veloitusilmoituksen nro 7141101047 ja 23.3.2012 annetun 10 160,88 euron suuruisen veloitusilmoituksen nro 7141101053
            
         
               —
            
            
               kumoamaan kuittauksen avulla komission toteuttaman saatavien ja velkojen maksun, joka toteutettiin 26.3.2012 päivätyllä S.A. Axa Belgiumille osoitetulla kirjeellä (kirjeen viitteenä on D(2012) C4 — B.2 — 000212 ja sen on allekirjoittanut budjettipääosaston työntekijä B
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu perustamissopimusten rikkomiseen ja oikeudelliseen virheeseen siltä osin kuin komissio on antanut perusteettomia saatavia koskevat veloitusilmoitukset ja toteuttanut perinnän kuittaamalla saatavat, jotka eivät olleet selviä, rahassa määriteltyjä ja erääntyneitä. Kantaja väittää, että komissio vaatii määriä, jotka ylittävät määrät, jotka taataan säännöksissä komission sijaantulosta sellaisten oikeuksien osalta, jotka on sellaisten tapaturmien kohteiksi joutuneilla komission virkamiehillä, joiden aiheuttajilla on kantajan myöntämä vastuuvakuutus.
            
         
               2)
            
            
               Toinen kanneperuste, joka perustuu hyvän hallinnon periaatteen ja luottamuksensuojan periaatteen loukkaamiseen siltä osin kuin komissio on toteuttanut kuittauksen huolimatta sopimusvelvoitteesta olla tekemättä näin ja huolimatta siitä, että komissio on vuosien ajan suostunut ratkaisemaan asiat neuvottelemalla tukeutumatta kuittaukseen ja odottamatta Belgian tuomioistuinten ratkaisuja.